Zəncirli ev

Zəncirli ev — İçəri şəhərdə yerləşən abidə. 

 Tarixi 
Bina XIX əsrin sonlarında — XX əsrin əvvəllərində Rzayevlər ailəsi tərəfindən inşa edilmişdir. Bir müddət sonra Rzayevlər bu evi öz qohumları Nuru Əmiraslanova satırlar. 1910-cu ildə isə binanı milyonçu İsa bəy Hacınski alır və bu yerdə daha hündür bir bina tikdirməyi planlaşdırır. Lakin ərazidə yeraltı suların olması onu bu fikrindən daşındırır və 1920-ci ildə binanı satır. Həmin ildən tacir Hacı Məmmədhüseyn Məmmədova məxsus olan bu mülk 1928-ci ildə İçərişəhərin tanınmış tacirləri sayılan Məlikov qardaşları tərəfindən alınmışdır. 1930-cu ildə müsadirə edilərək dövlət  istifadəsinə verilən bina həmin ildən N.Nərimanov adına tikiş fabriki kimi fəaliyyət göstərmişdir. Mülkün son sahibi Məlikov qardaşları olduğu üçün bina Məlikovların mülkü kimi tanınır.

Sonradan binada Dəniz gəmiçiliyi İdarəsi yerləşdirilmişdir.

Zəncirli bina memarlıq üslubuna və bədii estetik görünüşünə görə XX əsrin əvvəllərində İçəri şəhərdə inşa olunmuş memarlıq abidələri içərisində özünəməxsus yer tutur. 

 Yerli əhəmiyyətli abidə 
Azərbaycan Respublikasının Nazirlər Kabinetinin 2 avqust 2001-ci il tarixli, 132 nömrəli Qərarı ilə Ölkə əhəmiyyətli daşınmaz tarix və mədəniyyət abidələrinin Siyahısında inventar nömrəsi 93-4, ünvan Qüllə küçəsi, 19.   

Hal-hazırda binada AMEA-nın Arxeologiya və Etnoqrafiya İnstitutunun Arxeologiya və Etnoqrafiya Muzeyi fəaliyyət göstərir.

 Həmçinin bax 

 İsa bəy Hacınskinin evi 

 İstinadlar 

Kateqoriya:Azərbaycandakı etnoqrafiya muzeyləri
Kateqoriya:Azərbaycandaki arxeologiya muzeyləri
Kateqoriya:Bakı muzeyləri
Kateqoriya:İçərişəhər
Kateqoriya:Böyük Qala küçəsi